Gyrid Olavsdatter

Gyrid Olavsdatter, «Gyrithe» hos Saxo Grammaticus’ Gesta Danorum på slutten av 1100-tallet,Saxo Grammaticus: «Harald Blaatand», Danmarks krønike i Frederik Winkel Horns danske oversettelse, via Heimskringla.no «Gyritha» hos Arild Huitfeldt på midten av 1500-tallet, var, etter tradisjonen, en svensk kongsdatter som kan ha vært dronning av Danmark omkring 985. 

De senere danske historikerne Arild Huitfeldt (1603) og Jakob Langebek (1772) Langebek, Jacobus (1772): Scriptores rerum Danicarum Mediiævi, I, s. 29 registrerer Gyrid/Gyritha som en av de to konene til Harald Blåtann - den andre er Tove, som er kun kjent ved navn etter hun reiste en runestein etter sin mor ved Sønder Vissing i Østjylland.«Sønder Vissing Kirke», Vikingeskibsmuseet.dk

Hun nevnes som søster av Styrbjørn Sterke (ca. 960–985), som var sønn av sveakongen Olav Bjørnsson. Hvis det stemmer, er Gyrid kongsdatter og også niesen til Erik Seiersæl (945–ca. 995).

Faren Olav var samkonge med Erik Seiersæl omkring 970 til 975. Antakelig har faren dødd i 975. Etterpå er det Erik som er enekonge fram til sin død i 995.

Styrbjørn skal ha blitt uvenner med sin onkel Erik, og rømte til Danmark. Der ble Styrbjørn gift med  Tyra Haraldsdatter, datter til den aldrende kong Harald Blåtann (930–986). Det er her i historien at Gyrid samtidig ble gift med kong Harald Blåtann i en gjensidig dynastisk allianse. Det var broren, Styrbjørn, som lovet henne bort til kongen, mot at denne hjalp ham med penger. Ifølge Saxo skal hans søskenbarn, Erik, sønn av farbror Olaf, «havde skilt ham ved Riget». Med pengestøtte fra Harald Blåtann, ledet Styrbjørn snart en hær som gikk inn i Sverige. Styrbjørn døde der i slaget ved Fyrisvollene da han kriget mot fetteren, Erik Seiersæl. Året etter døde Harald Blåtann. Etter Harald Blåtanns død er det ikke nedtegnet mer om Gyrid.

 Referanser 

Kategori:Personer fra norrøn tid
Kategori:Hendelser på 900-tallet